钦定古今图书集成/理学汇编/经籍典/第035卷 > 中说 > 《周公篇》
## 钦定古今图书集成/理学汇编/经籍典/第035卷 > 中说 > 《周公篇》

刘炫见子谈六经，唱其端，终日不竭。子曰：“何其多也？”
炫曰：“先儒异同，不可不述也。”子曰：“一以贯之可矣。尔
以尼父为多学而识之耶？”又曰：“《诗》《书》盛而秦世灭，非
仲尼之罪也；虚元长而晋室乱，非老庄之罪也；斋戒
修而梁国亡，非释迦之罪也。《易》不云乎：‘苟非其人，道
不虚行’。”